CELEX: 62009CN0074
Language: fi
Date: 2009-02-18 00:00:00
Title: Asia C-74/09: Ennakkoratkaisupyyntö, jonka Cour de cassation (Belgia) on esittänyt 18.2.2009 – Bâtiments et Ponts Construction SA ja Thyssenkrupp Industrieservice v. Berlaymont 2000 SA

1.5.2009   
            
            
               FI
            
            
               Euroopan unionin virallinen lehti
            
            
               C 102/12
            
         Ennakkoratkaisupyyntö, jonka Cour de cassation (Belgia) on esittänyt 18.2.2009 – Bâtiments et Ponts Construction SA ja Thyssenkrupp Industrieservice v. Berlaymont 2000 SA
   (Asia C-74/09)
   2009/C 102/19
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantajat: Bâtiments et Ponts Construction SA ja Thyssenkrupp Industrieservice
   
      Vastaaja: Berlaymont 2000 SA
   
      Ennakkoratkaisukysymykset
   
   
               1)
            
            
               Onko asiassa sovellettavien erityisten sopimusehtojen 1.G. kohdassa tarkoitetun, hankintasopimuksen tekemiseen Belgiassa liittyvän rekisteröitymisvelvollisuuden kaltainen velvollisuus Euroopan unionin vapaan liikkuvuuden periaatteen sekä julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY (1) 24 artiklan toisen kohdan vastainen, jos sitä on tulkittava siten, että sen perusteella hankintaviranomainen voi jättää hankintamenettelyn ulkopuolelle tarjoajana olevan ulkomaisen urakoitsijan, jota ei ole rekisteröity mutta joka on esittänyt kansallisilta viranomaisilta saamansa vastaavat todistukset?
            
         
               2)
            
            
               Onko Euroopan unionin vapaan liikkuvuuden periaatteen sekä julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY 24 artiklan toisen kohdan vastaista tunnustaa Belgian hankintaviranomaisille valta edellyttää ulkomaisilta tarjoajilta, että ne alistavat Belgian viranomaisen – taloudellisten toimijoiden rekisteröintikomitean – arvioitavaksi kotivaltionsa vero- ja sosiaaliturvaviranomaisilta saamiensa todistusten, joissa vahvistetaan, että ne ovat noudattaneet sosiaaliturvaa ja verotusta koskevia velvollisuuksiaan, pätevyyden?
            
         
      (1)  EYVL L 199, s. 54.